paragraph_text: Knjižnica je arheološko otkriće koje se pripisuje Austenu Henryju Layardu. Većina pločica uzeti su u Englesku i sada se nalaze u Britanskom muzeju. Međutim, do prvog otkrića došlo je kasne 1849. u tzv. Jugo-Zapadnoj Palači, koja je bila Kraljevska palača kralja Sanheriba (705. – 681. pr. Kr.). Tri godine kasnije, Hormuzd Rassam, Layardov pomoćnik, otkrio je sličnu „knjižnicu“ u palači kralja Asurbanipala (668. – 627. pr. Kr.), na suprotnoj strani nasipa. Nažalost, nije načinjen zapis o pronalasku, a ubrzo nakon transporta u Europu, pločice su nepovratno međusobno pomiješane i s pločicama s drugih nalaza. Stoga, danas je gotovo nemoguće rekonstruirati izvorni sadržaj svake od dviju glavnih „knjižnica“.